Diari Oficial de la Generalitat Valenciana


Sumari del DOGV 9460, del 31-10-2022 (2022/9808)

RESOLUCIÓ de 24 d'octubre de 2022, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles» del PDR-CV 2014-2020, establides en la Resolució de 15 de desembre de 2021, del director de l'AVFGA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9808


Data del document
:   24-10-2022

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 24 d'octubre de 2022, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a l'operació «Ajudes a la millora en la transformació, comercialització i desenvolupament dels productes agrícoles» del PDR-CV 2014-2020, establides en la Resolució de 15 de desembre de 2021, del director de l'AVFGA. [2022/9808]  
  
Mitjançant Resolució de 15 de desembre de 2021, del director de l'Agència Valenciana de Foment i Garantia Agrària (AVFGA), es convocaren les ajudes finançades amb càrrec al Programa de desenvolupament rural de la Comunitat Valenciana 2014-2020, a les inversions en millora de les condicions de transformació i comercialització dels productes agrícoles (DOGV 8962, 27.12.2021).  
L'apartat segon, punt 2, de la citada resolució va consignar la dotació pressupostària amb un import global màxim de 37.486.147 euros, distribuït en tres anualitats: 10.000 d'euros en 2021, 3.000.000 d'euros en 2022, 82.439.937 d'euros en 2023, i 990.000 euros en 2024.  
També es contempla en aqueix apartat segon, punt 3, que, «En aplicació del que es preveu en l'article 58, apartat 2, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, es fixa un import addicional de 11.027.322 euros, a distribuir entre les anualitats previstes en aqueixa convocatòria L'efectivitat d'aquesta quantia addicional queda condicionada a la declaració de disponibilitat del crèdit amb anterioritat a la resolució de la convocatòria, segons el que es disposa en l'apartat 4.b de l'article 52.2 del Reglament de la Llei 38/2003». A més, aquest crèdit final disponible i la seua distribució definitiva per anualitats es publicarà amb anterioritat a la resolució de la convocatòria.  
Tenint en compte que l'anàlisi pressupostària del pla financer del PDR-CV 2014-2020 determina que és possible disposar de 6.000.000 euros addicionals, es proposa afegir aquesta quantitat als 66.737.721 euros inicialment convocats en la resolució esmentada, i es fixa l'import global màxim sobre la convocatòria per a l'operació «Ajudes a la millora en la transformació, comercialització i desenvolupament dels productes agrícoles», en 78.326.332 euros. Alhora, donada la impossibilitat material d'executar el crèdit de 10.000 euros corresponents a l'anualitat 2021, es formula la nova distribució com segueix: 0 euros en 2021, 2.000.000 d'euros en 2022, 90.364.844 d'euros en 2023, i 6.000.000 d'euros en 2024.  
La present resolució posa fi a la via administrativa i, en contra, pot interposar-se, potestativament, recurs de reposició davant el director de l'Agència Valenciana de Foment i Garantia Agrària, en el termini d'un mes, comptat des de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, impugnar-se directament davant els jutjats contenciosos administratius en el termini de dos mesos a comptar des de l'endemà de la publicació, d'acord amb el que es preveu en els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que s'hi considere oportuna.  
  
València, 24 d'octubre de 2022.- El director de l'Agència Valenciana de Foment i Garantia Agrària: Rogelio Llanes Ribas.